7 Gantsi re ka nna ra galefa thata fa re sa tshwarwa sentle kgotsa re akanya gore ga re a tshwarwa sentle. Akanya kafa lekawana lengwe le neng la itshwara ka gone, jaaka go tlhalositswe mo patlisisong nngwe e e malebana le go galefa: “Nako nngwe . . . fa ke ne ke galefile thata, ke ne ka tswa mo ntlong ke ikana gore ga nkitla ke tlhola ke boa. E ne e le letsatsi le lentle la selemo, ke ne ka tsamaya go bapa le ditselana tse dintle, go fitlha tidimalo le bontle jo ke neng ke bo bona bo dira gore ke ritibale, mme morago ga diura di le mmalwa ke ne ka boa, ke ikwatlhaile e bile ke sa tlhole ke galefile.” Fela jaaka maitemogelo ano a bontsha, go ipha nako ya go ritibala le go leba boemo o ritibetse go ka go thusa gore o tile go itshwara ka tsela e e sa siamang e moragonyana o ka e ikwatlhaelang.—Pes. 4:4; Dia. 14:29; Jak. 1:19, 20.